**Grundejerforeningen Farum Kaserne 2012-03-27**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Referat af Bestyrelsesmøde i**

**Grundejerforeningen Farum Kaserne**

**Tilstede:**

Carsten Ildor, Ann-Britt Sørensen, Hans Eriksen

**Fraværende:**

Ingen

**Dagsorden:**  
1) Godkendelse af referat fra forrige møde.  
2) Godkendelse af dagsorden.

3) Orientering om aktuelle sager v. formanden  
4) Status i relation til aktionsliste.  
5) Status vedrørende økonomi v. kasseren.  
6) Eventuelt.

**Ad 1)** **Godkendelse af referat fra forrige møde.**

Referat blev godkendt uden bemærkninger.

**Ad 2) Godkendelse af dagsorden**

Dagsordenen blev godkendt uden tilføjelser.

**Ad 3) Orientering om aktuelle sager**

Mødet blev indledt med en gennemgang af aktuelle sager. Disse udgjorde følgende:

* Skraldedag
* Indvielse af Kanonstilling
* Kælkebakke
* Belysningsanlæg i Garnisonsparken
* Skader på Regimentsparken forårsaget af ISS
* Kontrol af Facility Management aftaler

Dernæst blev der drøftet følgende forskellige sager:

* Status på vores klagesager samt høring i relation til div. lokalplanforslag
* 5 –års gennemgang af fællesområder i Garnisonsparken
* Udsendelse af indkaldelse til Generalforsamling
* Fairway Village optagelse i GF

**Skraldedag**

Bestyrelsen har besluttet at bakke op om Dansk Naturfrednings kampagne om fjernelse af skrald i vores lokalområde. Arrangementet bliver afviklet d. 22/4 – 2012 og starter kl. 1000 fra ”Hovedvagten”. Der er informeret om det på hjemmesiden ved formanden og tilmelding sker via Furesø Kommunes kontaktperson. Oplysninger herom kan ses på hjemmesiden.

**Indvielse af Kanonstilling**Furesø Kommune har i samarbejde med Grundejerforeningen valgt at indvie vores "Kanonstilling" lørdag d. 28. april 2012.  
Kanonstillingen er områdets nye varetegn og den skal minde om tiden hvor Farum Kaserne var hjemsted for Hærens Ingeniørtropper.

Selve indvielsen sker ved Borgmester Ole Bondo Christensen og finder sted ca. kl. 1415.

Umiddelbart efter indvielsen vil Grundejerforeningen og Furesø Kommune i samarbejde med RulNord afholde et rulleskøjteløb på området for at festligholde dagen.  
  
**Kælkebakken**

Knusepladsen, som er den jorddepot-plads, der ligger nord for Regimentsparken mod Golfbanen er nu ved at blive omdannet til et rekreativt område, hvor der tillige, efter forslag fra GF anlægges en kælkebakke til områdets børn. På toppen er det planen at der plantes et egetræ og der opsættes bænke, sådan at stedet også bliver et glimrende ”udsigtspunkt” over området og Golfbanen. Det forventes stadigvæk, at vi kan indvie kælkebakken sommeren 2012.

**Belysningsanlæg i Garnisonsparken**

Grundejerforeningen skal afklare ejerforhold vedrørende belysningsanlæg i Garnisonsparken således at omkostninger til drift/vedligehold kan klarlægges og budgetteres.

**ISS skader på bygninger i Regimentsparken**

ISS har pådraget nogle af bygningerne i Regimentsparken skader på murværk. Skaderne er sket i forbindelse med græsslåning og de vil naturligvis blive udbedret på ISS regning. ISS rykkes af formanden.

**Kontrol af Facility Management aftaler**

Grundejerforeningen har besluttet at gennemføre en Benchmarking på vores Facility Management aftaler med ISS. Dette betyder, at vi vil sammenholde vores nuværende aftaler omkring pleje af grønne områder og glatførebekæmpelse med andre leverandører og dermed indhente alternative tilbud. Således får GF kontrolleret om vi får ”value for money”.

**Status på vores klagesager samt høring i relation til diverse lokalplanforslag**

Der er intet nyt i relation til vores klagesager. Formanden rykker Tilsynet for en status.

GF har d.d. modtaget et lokalplanforslag til høring. Dette bliver lagt ud på hjemmesiden med en svarfrist.

**5 –års gennemgang i Garnisonsparken**

Der skal snart være 5-års gennemgang i Garnisonsparken. Dette betyder, at bygherren sammen med Ejerforeningen og Grundejerforeningen gennemgår byggeriet og fællesområderne for eventuelle fejl og mangler.

Ejerforeningen har fået professionel hjælp til denne gennemgang og GF rolle er at være med til gennemgangen af p-pladser, fortove, veje, græsplæner og træer m.v.

**Udsendelse af indkaldelse til Generalforsamling**

Ordinær generalforsamling i Grundejerforeningen skal afholdes mandag d. 7. maj 2012 kl. 19.30. Generalforsamlingen afholdes i Hovedvagten.

Dan-Ejendomme udsender dagsorden i henhold til vedtægterne. GF havde rettidigt, inden den 1. marts 2012, modtaget forslag om vedtægtsændringer fra Ejer- og Beboerforeningen Regiments-parken. Disse forslag vil blive udsendt sammen med indkaldelsen til Generalforsamlingen.

**Fairway Village optagelse i GF**

Bebyggelsen vil, som det ser ud p.t., blive optaget som medlemmer, når fællesområder er overdraget til GF. Disse afventer færdiggørelse ved NCC foranstaltning. Forventes afsluttet ultimo juni 2012.

**Ad 4) Status i relation til aktionsliste**

Se aktionsliste.

**Ad 5) Status vedrørende økonomi**

Dan-Ejendomme administrerer vores økonomi og det gør de stadig på fornuftig vis. Budgettet holder fortsat - dog er der en del restancer til G/F. Dan-Ejendomme udsender rykkere for at få udestående fordringer inddrevet. Der er en risiko for, at der skal iværksættes en ekstraopkrævning fra medlemmerne såfremt vi får en streng vinter idet der ikke er opbygget en økonomisk buffer til at imødegå ekstraudgifter til glatføre-bekæmpelse.

**Ad 6) Eventuelt**

Næste møde - juni måned 2012.

**Aktionsliste**

|  |  |  |  |  |
| --- | --- | --- | --- | --- |
| Nr. | Emne | Status/Aktion | Ansvarlig | Deadline |
| 1 | **Etablering af P-Pladser i Garnisonsparken** | **Status:**  Endelig godkendelse af p-pladser skal finde sted.  **Aktion:**  Gennemføres under 5-års gennemgang i Garnisonsparken. | **Hans** | **5-års gennemgang i Garnisons-parken** |
| 2 | **Beskyttelse af område – NCC rydning af træer.** | **Status:**  Entrepenør har fjernet træer og buske i fredsskov og ved grænse til golfbane. (Genplantning ved NCC foranstaltning)  **Aktion:**  Entrepenør stoppes og holdes evt. Ansvarlig for udbedring af skader.  Furesø Kommune er blevet gjort opmærksom på forholdet pr. februar 2012. | **Formand** | **20120601** |
| 3 | **Dispensationsansøgning til Furesø Kommune vedr. græsslåning af naturgræsområder i GP** | **Status:**  Naturgræsområder ønskes slået min. 8 gange/år idet græsset pt. Kvæler vores hække og begrænser brug af legepladser samt bænke.  **Aktion:**  Ansøgning skal udarbejdes og sendes til Kommunen. | **Formand** | **20120501** |
| 4 | **Optagelse af nye medlemmer i GF** | **Status:** Fairway Village kan først optages i GF når fællesområder overdrages til GF.  **Aktion:** GF kontakter kommunen og NCC omkring dette forhold.  NCC forventer overdragelse ultimo juni 2012. | **Formand** | **20120201** |
| 5 | **Afholdelses af ”Skraldedag”** | **Status:**  Forslag er fremsat vedrørende afholdelses af dag til fælles indsamling af skrald fra området.  **Aktion:**  Der skal via Dan-Ejendomme + hjemmeside udsendes en invitation. Arrangementet afholdes søndag d. 22. marts 2012. | **Suppleant Henriette Ildor** | **20120301** |
| 6 | **Etablering af kælkebakke på fællesområde** | **Status:**  Kommunen har givet tilsagn om etablering af kælkebakke efter GF forslag.  **Aktion:**  Kommunen og entrepenører fra området er gået i gang medarbejdet. Forventes færdig medio 2012. | **Formand** | **20120408** |
| 7  8  9 | **Afholdelses af ”Idrætsdag”**  **Benchmarking af vores administrationsaftale med Dan-Ejendomme samt vores facility management aftaler med ISS.**  **Udarbejd officielt ordensreglement inkl. etik og leveregler, hundepolitik, færdsel- og parkeringsregler m.m.** | **Status:**  Forslag er fremsat vedrørende afholdelses af idrætsdag for området.  **Aktion:**  Der har ikke meldt sig nogle frivillige, så arrangementet lægges i ”mølposen”.  **Status:**  Der afholdes møde med firma onsdag d. 11. april 2012.  **Aktion:**  Forskellige konkurrerende tilbud indhentes.  **Status:**  Ej påbegyndt..  **Aktion:**  IAB | **Suppleant Henriette Ildor**  **Formand**  **Formand** | **20120401**  **20120601**  **20120401** |
|  |  |  |  |  |